ปวดสะบักบ่าข้างขวามากเลยค่ะ ปวดตลอดทั้งวัน ปวดจนรู้สึกชาๆ ต้องเอามือไปบีบๆนวดๆให้มันหายปวดจนติดเป็นนิสัย เสียบุคลิก ทำงานขายของในห้างค่ะ งานไม่หนักนะคะเลยสงสัยว่ามันเป็นเพราะอะไร ไม่ได้ยกของหนักเลย ยืนบ้างนั่งบ้าง อายุก็ไม่มากค่ะ 20ปี เป็นมาปีกว่าๆแล้วค่ะ หลังๆปวดมากขึ้นเรื่อยๆ ไม่กล้าไปหาค่ะกลัวเป็นแค่ปวดเมื่อยกล้ามเนื้อธรรมดาๆแล้วจะบ่นเอา มีวิธีทำให้หายปวดมั้ยค่ะ ตอนนี้ทานยาคลายกล้ามเนื้อกับทายานวดค่ะ ก็ช่วยบรรเทาความปวดได้ สักพักก็ปวดอีกค่ะ หรือจะต้องไปหารักษาให้ถูกวิธี ขอบค่ะ
สวัสดีครับ จากอาการที่เหล่ามา หากไม่เคยได้รับบาดเจ็บตรงบริเวณดังกล่าว ก็มีความเป็นไปได้ว่าอาการปวดไหล่เรื้อรัง อาจจะมาจากการทำงานได้ครับกล่าวคือ หากลักษณะงานบังคับให้ต้องอยู่ท่าใดนานๆ (เช่น ยืนถือสินค้าโชว์นานๆ) หรือ ต้องเอื้อม ต้องหยิบของอยู่บ่อยๆโดยไม่ได้พัก ก็ทำให้กล้ามเนื้อที่ถูกใช้บ่อยๆล้า หรือ ปวดได้ครับถ้าเป็นไปได้ ก็ควรเปลี่ยนอริยาบถ และบริเวณข้อไหล่เป็นระยะๆ ไม่ให้อยู่ท่าเดิมนานเกินไป และควรใช้อุปกรณ์ช่วยหยิบจับวัตถุที่อยู่สูงหรือไกลเกินเอื้อม เพื่อหลีกเลี่ยงอาการปวดล้าเพิ่มเติมครับอย่างไรก็ดี หากยังมีอาการนานๆและเป็นมากอยู่ ก็ควรพบแพทย์เพื่อทำการตรวจรักษาเพิ่มเติม จะได้ไม่เป็นโรคเรื้อรังและมีภาพชีวิตที่ดีขึ้นครับ